85 Gospel sangere fra hele Jylland har hele weekenden været med til Gospel festival i Aalborg arrangeret af det lokale Gospel kor, Aalborg Gospel Choir. Og det var lykkedes at få det ypperste indenfor Gospel lokket til at komme til Aalborg og være korleder. Og hun elsker, ligesom korsangerne, de religiøse sange. - Der er noget autencitet i gospel, der handler om håb og kærlighed, når livet kan være svært. Så det kommer indefra, når man synger gospel siger Nina Lune, der både er både sangskriver, dirigent, og den mest benyttede instruktør inden for Gospel i Danmark. Og under hendes ledelse har det været en fantastisk weekend for de 85 deltagere. - De lød godt allerede på førstedagen, så det er et privilegium at synge lækre sange med dem, siger Nina Lune om de nordjyske gospelsangere. Hele lørdagen sang og instruerede Nina Lune, og søndag var der afslutningskoncert i Bethania Kirken i Aalborg, hvor hele wekendens festival kulminerede med en fantastisk koncert for flere hundrede tilhørere.

Referat:
Det har sydet med gospel i Aalborg hele weekenden.